विराटनगर, जेठ ३ गते । प्रदेश नं १ का उद्योग, पर्यटन, वन तथा वातावरण मन्त्री जगदिशप्रसाद कुसियतले लघु उद्यमको विकास गरी जनताको आर्थिक समृद्धि कायम गर्नुपर्ने बताउनुभएको छ । उद्योग तथा उद्यमशीलता विकास र लघु उद्यम विकास मोडलसम्बन्धी अभिमुखीकरण कार्यक्रममा बुधबार उहाँले स्थानीय कच्चा पदार्थको प्रयोग गरी रोजगारी सिर्जना गर्ने कार्यमा प्रदेश सरकारको सहयोगीको भूमिका रहने बताउनुभयो ।
